**INDOKOLÁS**

**ÁLTALÁNOS INDOKOLÁS**

A költségvetési rendelet megalkotása és annak módosítása az önkormányzat jogszabályban előírt kötelezettsége.

**RÉSZLETES INDOKOLÁS**

1. §-hoz: A költségvetés 2019. évi bevételi és kiadási főösszege megváltozik a módosító tételek átvezetése során
2. §-hoz: A költségvetésben elkülönített általános tartalék terhére feladatok teljesítése került célkitűzésre
3. §-hoz: A költségvetésben meghatározott közfoglalkoztatotti létszám-előirányzat módosítása
4. §-hoz: Módosító tételek a rendelek mellékletein történő átvezetése
5. §-hoz: Hatálybalépéssel összefüggő rendelkezés

**Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a lenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről az alábbiak szerint tájékoztatom a Tisztelt Képviselő-testületet.

1. **Társadalmi, gazdasági hatások:** A költségvetési rendelet módosítása biztosítja, hogy csak jóváhagyott előirányzat terhére történjen kötelezettségvállalás. Tájékoztatást nyújt az önkormányzat képviselő-testülete, a számlavezető pénzintézet, az önkormányzat partnerei és a lakosság számára a várható bevételekről, az önkormányzat rendelkezésére álló pénzeszközök várható felhasználásáról, megalapozza a pénzügyi-gazdasági döntések meghozatalát.
2. **Költségvetési hatások:** A rendeletben került meghatározásra az önkormányzat költségvetése.
3. **Környezeti és egészségi következmények:** A rendeletben foglaltak végrehajtásának környezetre gyakorolt hatása, illetve egészségügyi következménye nincs.
4. **Adminisztratív terheket befolyásoló hatások:** A rendeletmódosítás kis mértékben megnöveli az adminisztrációs terheket.
5. **A jogszabály megalkotásának szükségessége:** Az államháztartásról szóló 2011. évi CXCV. törvény 34. § (4) bekezdése értelmében a képviselő-testület negyedévente, de legkésőbb az éves költségvetési beszámoló elkészítésének határidejéig módosítja a költségvetési rendeletét.
6. **A jogalkotás elmaradásának várható következményei:** Az államháztartásról szóló 2011. évi CXCV. törvény 34. §-ában foglalt előírások elmulasztása esetén a Kormányhivatal törvényességi felhívással élhet.
7. **A jogszabály alkalmazásához szükséges személyi, szervezeti, tárgyi és pénzügyi feltételek:** A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Egeraracsa, 2020. július 1.

 **Dancs László**

 **polgármester**